Priekšlikums PADOMES LĒMUMS par nostāju, kas Eiropas Savienības vārdā jāieņem attiecībā uz dažām rezolūcijām, par kurām paredzēts balsot Starptautiskajā Vīnkopības un vīna organizācijā (OIV) /* COM/2012/0192 final - 2012/0095 (NLE) */





PASKAIDROJUMA RAKSTS PRIEKŠLIKUMA KONTEKSTS Starptautiskā Vīnkopības un vīna organizācija (OIV) ir zinātniska un tehniska starpvaldību organizācija, kas darbojas vīnkopības, vīna, vīna dzērienu, galda vīnogu, rozīņu un citu vīnkopības produktu nozarē. OIV mērķi ir: i) sniegt informāciju, sagatavojot publikācijas un organizējot pasākumus un simpozijus, ii) palīdzēt citām starptautiskām organizācijām, kas iesaistītas standartizācijas darbībās, un iii) veicināt pašreizējo metožu un standartu harmonizāciju starptautiskā mērogā. Patlaban OIV sastāvā ir 44 valstis, to vidū 20 Savienības dalībvalstis. ES patlaban nav OIV locekle. ES mērogā atbilstīgi Padomes 2007. gada 22. oktobra Regulai (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula, OV L 299, 1. lpp.), dažas OIV pieņemtas un publicētas rezolūcijas ietekmē ES tiesību normas. Vienotā TKO paredz dinamiskas atsauces uz: - analīzes metodēm, ar kurām nosaka vīna nozares produktu sastāvu, un dažām vīndarības metodēs izmantoto vielu tīrības un identificēšanas specifikācijām; tas nozīmē, ka OIV pieņemtie un publicētie noteikumi šajā jautājumā kļūst ipso facto saistoši ES (Vienotās TKO regulas 120.g pants un 9. pants Komisijas 2009. gada 10. jūlija Regulā (EK) Nr. 606/2009, ar ko nosaka konkrētus sīki izstrādātus Padomes Regulas (EK) Nr. 479/2008 īstenošanas noteikumus attiecībā uz vīnkopības produktu kategorijām, vīndarības metodēm un piemērojamiem ierobežojumiem, OV L 193, 1. lpp.); - OIV pieņemtām un publicētām vīndarības metodēm, uz kurām Komisijai jāpamatojas, atļaujot šādas metodes (Vienotās TKO regulas 120.f pants), un - vīndarības metodēm, saskaņā ar kurām ES ir jāpieņem trešās valstīs ražoti vīni un kuras tāpēc kļūst ipso facto saistošas ES (Vienotās TKO regulas 158.a pants). Pamatojoties uz diskusijām ekspertu grupās, kuras sapulcējās, lai sagatavotos OIV Ģenerālajai asamblejai, paredzams, ka Ģenerālās asamblejas darba kārtībā pieņemšanas nolūkā būs iekļautas šādas rezolūcijas, kas radīs tiesiskas sekas ES acquis: - Rezolūcijas OENO-TECHNO 08-394A, 08-394B, 10-442, 10-443, 10-450A, 10-450B, 11-483 un 11-484 projektā ir noteiktas jaunas vīndarības metodes. Saskaņā ar Regulas (EK) Nr. 1234/2007 120.f un 158.a pantu šīs rezolūcijas ietekmēs acquis; - Rezolūcijas OENO-SCMA 08-385, 09-419B, 10-436, 10-437, 10-461, 10-465 un 10-466 projektā ir noteiktas analīzes metodes. Saskaņā ar Regulas (EK) Nr. 1234/2007 120.g pantu šīs rezolūcijas ietekmēs acquis; - Rezolūcijas OENO-SPECIF 08-363, 08-364, 09-412, 10-451, 10-452, 10-459, 11-485, 11-486B, 11-489, 11-490, 11-491 un 11-494 projektā ir noteiktas vīndarības metodēs izmantoto vielu tīrības un identificēšanas specifikācijas. Saskaņā ar Regulas (EK) Nr. 606/2009 9. pantu šīs rezolūcijas ietekmēs acquis. Vīna nozares zinātniskie un tehniskie eksperti ir plaši apspriedušies par iepriekš minētajām rezolūcijām. Tās palīdz nodrošināt vīna standarta harmonizāciju starptautiskā mērogā, un tās izveidos regulējumu, kas nodrošinās godīgu konkurenci vīna nozares produktu tirdzniecībā. Tāpēc tās būtu jāatbalsta. Paredzams, ka līdzīgi kā iepriekš OIV Ģenerālās asamblejas darba kārtība tiks papildināta un tai tiks pievienotas turpmākas rezolūcijas, kas ietekmē acquis. Lai nodrošinātu Ģenerālās asamblejas darba efektivitāti, vienlaikus ievērojot Līgumu noteikumus, Komisija laikus papildinās un/vai grozīs pašreizējo priekšlikumu, lai Padome varētu pieņemt nostāju arī attiecībā uz turpmākām rezolūcijām. 2012/0095 (NLE) Priekšlikums PADOMES LĒMUMS par nostāju, kas Eiropas Savienības vārdā jāieņem attiecībā uz dažām rezolūcijām, par kurām paredzēts balsot Starptautiskajā Vīnkopības un vīna organizācijā (OIV) EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 9. punktu, ņemot vērā Eiropas Komisijas priekšlikumu, tā kā: (1) Starptautiskā Vīnkopības un vīna organizācija (OIV) ir zinātniska un tehniska starpvaldību organizācija, kas darbojas vīnkopības, vīna, vīna dzērienu, galda vīnogu, rozīņu un citu vīnkopības produktu nozarē. OIV mērķi ir: i) sniegt informāciju, sagatavojot publikācijas un organizējot pasākumus un simpozijus, ii) palīdzēt citām starptautiskām organizācijām, kas iesaistītas standartizācijas darbībās, un iii) veicināt pašreizējo metožu un standartu harmonizāciju starptautiskā mērogā. Patlaban OIV sastāvā ir 44 valstis, to vidū 20 Savienības dalībvalstis. ES patlaban nav OIV locekle. (2) ES mērogā atbilstīgi Padomes 2007. gada 22. oktobra Regulai (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula, OV L 299, 1. lpp.), dažas OIV pieņemtas un publicētas rezolūcijas ietekmē ES tiesību normas. Vienotā TKO paredz dinamiskas atsauces uz: - analīzes metodēm, ar kurām nosaka vīna nozares produktu sastāvu, un dažām vīndarības metodēs izmantoto vielu tīrības un identificēšanas specifikācijām; tas nozīmē, ka OIV pieņemtie un publicētie noteikumi šajā jautājumā kļūst ipso facto saistoši ES (Vienotās TKO regulas 120.g pants un 9. pants Komisijas 2009. gada 10. jūlija Regulā (EK) Nr. 606/2009, ar ko nosaka konkrētus sīki izstrādātus Padomes Regulas (EK) Nr. 479/2008 īstenošanas noteikumus attiecībā uz vīnkopības produktu kategorijām, vīndarības metodēm un piemērojamiem ierobežojumiem, OV L 193, 1. lpp.); - OIV pieņemtām un publicētām vīndarības metodēm, uz kurām Komisijai jāpamatojas, atļaujot šādas metodes (Vienotās TKO regulas 120.f pants), un - vīndarības metodēm, saskaņā ar kurām ES ir jāpieņem trešās valstīs ražoti vīni un kuras tāpēc kļūst ipso facto saistošas ES (Vienotās TKO regulas 158.a pants). (3) Nākamā OIV Ģenerālās asamblejas sanāksme notiks 2012. gada 22. jūnijā. Ģenerālā asambleja tajā pārbaudīs un, iespējams, pieņems rezolūcijas, kas radīs minētās tiesiskās sekas. (4) Tāpēc pirms OIV Ģenerālās asamblejas sanāksmes ir jāpieņem nostāja, kura dalībvalstīm, kas ir OIV locekles un kopīgi rīkojas ES interesēs, OIV Ģenerālajā asamblejā būtu jāieņem attiecībā uz šīm rezolūcijām. (5) Rezolūcijas OENO-TECHNO 08-394A, 08-394B, 10-442, 10-443, 10-450A, 10-450B, 11-483 un 11-484 projektā ir noteiktas jaunas vīndarības metodes. Saskaņā ar Regulas (EK) Nr. 1234/2007 120.f un 158.a pantu šīs rezolūcijas ietekmēs acquis. (6) Rezolūcijas OENO-SCMA 08-385, 09-419B, 10-436, 10-437, 10-461, 10-465 un 10-466 projektā ir noteiktas analīzes metodes. Saskaņā ar Regulas (EK) Nr. 1234/2007 120.g pantu šīs rezolūcijas ietekmēs acquis. (7) Rezolūcijas OENO-SPECIF 08-363, 08-364, 09-412, 10-451, 10-452, 10-459, 11-485, 11-486B, 11-489, 11-490, 11-491 un 11-494 projektā ir noteiktas vīndarības metodēs izmantoto vielu tīrības un identificēšanas specifikācijas. Saskaņā ar Regulas (EK) Nr. 606/2009 9. pantu šīs rezolūcijas ietekmēs acquis. (8) Vīna nozares zinātniskie un tehniskie eksperti ir plaši apspriedušies par iepriekš minētajām rezolūcijām. Tās palīdz nodrošināt vīna standarta harmonizāciju starptautiskā mērogā, un tās izveidos regulējumu, kas nodrošinās godīgu konkurenci vīna nozares produktu tirdzniecībā. Tāpēc tās būtu jāatbalsta, IR PIEŅĒMUSI ŠO LĒMUMU. 1. pants Savienības nostāja OIV Ģenerālajā asamblejā 2012. gadā ir tāda, kā izklāstīta šā lēmuma pielikumā, un, kopīgi rīkojoties Savienības interesēs, to pauž dalībvalstis, kas ir OIV locekles. 2. pants Ja 1. pantā minēto nostāju var ietekmēt jauna zinātniska vai tehniska informācija, kas pirms OIV sanāksmes vai tās laikā iesniegta par jautājumiem, kas vēl nav Savienības nostājas priekšmets, dalībvalstis, kas ir OIV locekles, atturas no balsošanas Ģenerālajā asamblejā. Balsošanu atliek līdz brīdim, kad, pamatojoties uz jaunajiem elementiem, ir noteikta Savienības nostāja. 3. pants Šis lēmums ir adresēts dalībvalstīm. Briselē, Padomes vārdā – priekšsēdētājs PIELIKUMS Dalībvalstis, kopīgi rīkojoties Savienības interesēs, atbalsta tikai turpmāk minēto rezolūciju projektus par analīzes metodēm, ar kurām nosaka vīna nozares produktu saturu, par vīndarības metodēs izmantoto vielu tīrības un identificēšanas specifikācijām un par vīndarības metodēm, neizslēdzot iespēju, ka šos projektus vēlāk pārskata, pamatojoties uz jaunu informāciju. OENO-TECHNO 08-394A, spirta satura samazināšana vīnā OENO-TECHNO 08-394B, spirta satura koriģēšana vīnā OENO-TECHNO 10-442, vīnogu misas paskābināšana, apstrādājot ar katjonītiem OENO-TECHNO 10-443, vīna paskābināšana, apstrādājot ar katjonītiem OENO-TECHNO 10-450A, cukura satura samazināšana vīnogu misā OENO-TECHNO 10-450B, cukura satura samazināšana vīnogu misā, izmantojot membrānu apvienojumu OENO-TECHNO 11-483, vīnogu misas atskābināšana, izmantojot elektromembrānu procesu OENO-TECHNO 11-484, vīna atskābināšana, izmantojot elektromembrānu procesu OENO-SPECIF 08-363, pektīnmetilesterāzes aktivitātes noteikšana fermentu preparātos OENO-SPECIF 08-364, poligalakturonāzes aktivitātes noteikšana fermentu preparātos OENO-SPECIF 09-412, endo-arabinanāzes-α-1,5 aktivitātes noteikšana pektolītisko fermentu preparātos OENO-SPECIF 10-451, papildinājums monogrāfijai par ß-d-glukozidāzes aktivitāti (OENO 5/2007) – kodekss OENO-SPECIF 10-452, monogrāfija par rauga proteīnu ekstraktiem OENO-SPECIF 10-459, monogrāfija par inaktivētiem raugiem OENO-SPECIF 11-485, pārskatīta monogrāfija par fermentu preparātiem (OIV-OENO 365-2009) OENO-SPECIF 11-486B, pārskatīta monogrāfija par celulāzes aktivitātes noteikšanu (OIV-OENO 8-2008) OENO-SPECIF 11-489, pārskatīta monogrāfija par glikozidāzes aktivitātes noteikšanu (OIV-OENO 5-2007) OENO-SPECIF 11-490, pārskatīta monogrāfija par galaktanāzes aktivitātes noteikšanu (OIV-OENO 313-2009) OENO-SPECIF 11-491, pārskatīta monogrāfija par pektīnliāzes aktivitātes noteikšanu (OIV-OENO 314-2009) OENO-SPECIF 11-494, monogrāfija par pienskābes baktērijām – dokumenta pārskatīšana OENO-SCMA 08-385, lizocīma noteikšana vīnā, izmantojot augstas veiktspējas kapilāro elektroforēzi OENO-SCMA 09-419B, īpašas vīnogu cukura analīzes metodes (rektificēta koncentrēta vīnogu misa) OENO-SCMA 10-436, pesticīdu atlieku pārbaude vīnā (gc/ms vai lc/ms-ms) pēc ekstrakcijas ar QuEChERS metodi OENO-SCMA 10-437, etanola blīvuma noteikšanas metodes (metode OIV-MA-AS2-01A) atjauninājums OENO-SCMA 10-461, metodes natamicīna noteikšanai vīnā OENO-SCMA 10-465, sausā atlikuma noteikšanas metodes papildinājums (OIV-oeno 387/2009) OENO-SCMA 10-466, grozījumi metodē cukura satura noteikšanai vīnogās, vīnogu misās, koncentrētās vīnogu misās un rektificētās koncentrētās vīnogu misās, izmantojot refraktometriju (oeno 21/2004) Par nelielām izmaiņām šajos rezolūciju projektos dalībvalstis, kopīgi rīkojoties Savienības interesēs, var vienoties bez turpmāka Padomes lēmuma.